ปองวุฒิ รุจิระชาคร

ปองวุฒิ รุจิระชาคร (เกิด 29 เมษายน พ.ศ. 2525) (ปอง) เป็นนักเขียนและคอลัมนิสต์ชื่อดังผู้มีผลงานหลากหลายแนว ทั้งนวนิยาย เรื่องสั้น วรรณกรรมเยาวชน สืบสวนสอบสวน และบทความ โดยใช้นามปากกา ปองวุฒิ และ Pongwut Rujirachakorn ได้รับรางวัลทางด้านการเขียนในเวทีประกวดวรรณกรรมระดับประเทศหลายสาขา เช่นรางวัลพานแว่นฟ้า นายอินทร์อวอร์ด รวมทั้งเข้ารอบรางวัลซีไรต์ 3 หนในปี พ.ศ. 2558/2560/2561 ผลงานบางชิ้นได้รับการแปลเป็นภาษาต่างประเทศ เช่น เรื่องสั้น สินเชื่อ Diamond เพชรพยาบาท รวมถึงได้รับการซื้อลิขสิทธิ์เป็นละครโทรทัศน์และภาพยนตร์เช่น Mystery Spot วงกตฆาตกรรม/Ghost Theory ทฤษฎีขังวิญญาณ/สานรักสลับกาล/ลางมรรคา มีเรื่องสั้นภาษาอังกฤษตีพิมพ์ในนิตยสารต่างประเทศอย่างสหรัฐอเมริกาและอังกฤษ ปัจจุบันมีผลงานเขียนของตนเองและเขียนร่วมกับคนอื่นออกมาเกือบ 100 เล่ม นอกจากนี้ยังทำงานร่วมกับหน่วยงานภาครัฐหลายแห่ง เช่น เป็นอาจารย์ผู้เชี่ยวชาญพิเศษในโครงการบ่มเพาะนักเขียนหน้าใหม่โดยกระทรวงวัฒนธรรม

**ประวัติ**

ปองวุฒิ รุจิระชาคร เกิดเมื่อวันที่ 29 เมษายน พ.ศ. 2525 จบการศึกษาระดับชั้นมัธยมศึกษาจากโรงเรียนสวนกุหลาบวิทยาลัย และจบการศึกษาระดับปริญญาตรีจากคณะพาณิชยศาสตร์และการบัญชี ภาควิชาการตลาด จุฬาลงกรณ์มหาวิทยาลัย เกียรตินิยมอันดับสอง บิดาเป็นนายตำรวจดังผู้ทำคดีใหญ่ระดับประเทศ มารดาเป็นข้าราชการใหญ่สังกัดกรุงเทพมหานคร  
เริ่มต้นการเขียนนวนิยายเพราะความรักการอ่าน ชอบอ่านหนังสือหลากหลายแนว ต่อมาจนอายุ 15 ปี เขาเริ่มต้นการเขียนด้วยการเขียนไดอารี่ส่วนตัว ก่อนจะเขียนอย่างเป็นจริงเป็นจังในช่วงเรียนมหาวิทยาลัยด้วยการส่งเรื่องสั้นส่งไปตีพิมพ์ตามนิตยสาร เช่น ขวัญเรือน เป็นต้น งานเขียนชิ้นแรกที่ออกสู่สายตานักอ่านคือ เรื่องสั้น "ฟ้าหลังฝนที่เปลี่ยน" ตีพิมพ์ในนิตยสารขวัญเรือน ใช้นามปากกาว่า ปองวุฒิ ก่อนจะตีพิมพ์นวนิยายเรื่องยาวครั้งแรกชื่อ "Pornovel" ในอีก 4 ปีต่อมา
แรงบันดาลใจในการเขียนของเขามาจากหลายแหล่ง ไม่ว่าจะเป็นหนังสือ เพลง ภาพยนตร์ และงานศิลปะแขนงต่าง ๆ รับเข้ามากลั่นกรองจนกลายเป็นเอกลักษณ์ของตัวเอง เป้าหมายของเขาในอนาคตคือ การทำงานเขียนอย่างต่อเนื่องเพื่อให้มีกลุ่มนักอ่านมากขึ้น ดึงให้คนรุ่นใหม่หันมาอ่านวรรณกรรมมากขึ้น รวมถึงการทำงานให้มีมาตรฐานและรูปแบบความเป็นสากลมากที่สุด
หนังสือในวัยเด็กที่เขาประทับใจจนกลายเป็นรากฐานสำคัญของการเป็นนักเขียนในทุกวันนี้คือ หนังสือของอกาธา คริสตี้ ไอแซค อาซิมอฟ โรอัลด์ ดาห์ล ส่วนนักเขียนไทยที่เขาชอบคือ วิรัตน์ โตอารีย์มิตร ชาติ กอบจิตติ และกนกพงศ์ สงสมพันธุ์ 

**แนวทางการเขียน**
แนวคิดในการเขียนนวนิยายของปองวุฒิคือ การนำเสนอความแปลกใหม่ของนิยายที่นักอ่านเข้าถึงได้โดยง่าย สามารถอ่านและตีความได้หลายระดับ โดยเริ่มต้นจากการวางโครงเรื่องในตอนต้นและตอนท้ายอย่างรัดกุม ทั้งในส่วนของแก่นเรื่อง การกระทำ ความนึกคิดของตัวละคร และประเด็นเกี่ยวกับจิตใจมนุษย์ จุดเชื่อมต่อปริศนาต่าง ๆ ซึ่งเป็นสิ่งที่เขาให้ความสำคัญมาก โดยเฉพาะนวนิยายที่มีจำนวนหลายเล่มจบ เพื่อไม่ให้เรื่องราวหลุดจากกรอบของความสมจริงสมจัง และเพื่อให้เนื้อเรื่องออกมาสนุกและน่าสนใจ
จุดเด่นในนวนิยายของปองวุฒิ ได้แก่ การเล่าเรื่องที่โดดเด่น การบรรยายกระชับ เป็นเหตุเป็นผล การวางโครงเรื่องมีมาตรฐาน ใช้ลีลาเหมือนหนังสือวรรณกรรมตะวันตก มีความซับซ้อนในเนื้อหา กระตุ้นการตั้งคำถามของนักอ่านให้เกิดความอยากรู้และติดตามเรื่องราวต่อไปเรื่อย ๆ

**ผลงานนวนิยาย**
จันทร์รัก (2565; Meb)
*สวนผักขององค์หญิงมาร (2564; Meb)
*Soul Distancing การ์ดตกตาย (2563; สำนักพิมพ์โซฟา)
*สลักบุหลัน (2563; สำนักพิมพ์กรู๊ฟพับลิชชิ่ง)
*ชีวิตดีขึ้นง่าย ๆ แค่รักเธอครั้งเดียว (2562; สำนักพิมพ์พาสเทล)
*นาฏกรรมบุษบา (2562; สำนักพิมพ์กรู๊ฟพับลิชชิ่ง)
*Online Code เกมภาษีไม่หนีรัก (2561; Live Rich Forever)
*บ่วงสุคนธา (2561; สำนักพิมพ์กรู๊ฟพับลิชชิ่ง)
*ณ ที่ซึ่งความจริงไม่อาจดำรงอยู่ (2561; แพรวสำนักพิมพ์)
*อารักษ์ลวง (2561; สำนักพิมพ์กรู๊ฟพับลิชชิ่ง)
*พักตร์อำพราง (2560; สำนักพิมพ์กรู๊ฟพับลิชชิ่ง)
*Tax Code ถอดรหัส คน-ลัก-ชาติ (2560; Live Rich Forever)
*Money Code รหัสลับชนะหนี้ (2560; Live Rich Forever)
*อนันตนิวาส (2560; สำนักพิมพ์กรู๊ฟพับลิชชิ่ง)
*เจ้าสาวตกขบวน (2559; พิมพ์คำสำนักพิมพ์)
*ม่านมรณา (2559;สำนักพิมพ์กรู๊ฟพับลิชชิ่ง)
*บ้านเช่า เข้า อยู่ตาย (2559; สำนักพิมพ์โซฟา)
*วิฬาร์สีเลือด (2559; สำนักพิมพ์กรู๊ฟพับลิชชิ่ง)
*ตามรอยรัก (2558; สำนักพิมพ์ที่รัก)
*The Village วิมานอาถรรพ์ (2558; สำนักพิมพ์โซฟา)
*ประเทศเหนือจริง (2558; แพรวสำนักพิมพ์)
*สานรักสลับกาล (2558; พิมพ์คำสำนักพิมพ์)
*ฉากซ่อนรัก (2558; สำนักพิมพ์คำต่อคำ)
*Alphabet อักษรปีศาจ (การ์ตูน) (2558; Sofa Comics)
*Past Life ระลึกฆาต (2558; สำนักพิมพ์โซฟา)
*Sin เกมฆ่าตัดกรรม (2558; สำนักพิมพ์โซฟา)
*ลางมรรคา (2557; สำนักพิมพ์โซฟา)
*บุษบาข้างทุ่ง (2557; พิมพ์คำสำนักพิมพ์)
*Fakebook เน็ตเวิร์คชวนตาย (2557; แพรวสำนักพิมพ์)
*Evil Twin ลอกสังหาร (2557; สำนักพิมพ์โซฟา)
*เคหาสน์ตุ๊กตา (2557; พิมพ์คำสำนักพิมพ์)
*Alphabet อักษรปีศาจ (2557; สำนักพิมพ์โซฟา)
*Karma ตัดกรรมต่อตาย (การ์ตูน) (2557; Sofa Comics)
*Ghost Theory ทฤษฎีขังวิญญาณ (2557; สำนักพิมพ์โซฟา)
*สาปลังกา (2557; พิมพ์คำสำนักพิมพ์)
*Diamond เพชรพยาบาท (2556; สำนักพิมพ์โซฟา)
*Mystery Spot วงกตฆาตกรรม (2556; สำนักพิมพ์โซฟา)
*Serial Killer พลิกแผนฆ่า! (2556; สำนักพิมพ์โซฟา)
*Cassette ท่วงทำนองในรอยรัก (2556; สำนักพิมพ์อรุณ)
*Dream นิมิตอาฆาต (2556; สำนักพิมพ์โซฟา)
*Winter เหมันต์สาบสูญ (2556; แพรวสำนักพิมพ์)
*Rain สายฝนมรณะ (2556; แพรวสำนักพิมพ์)
*Summer เกาะชะตาฆาต (2556; แพรวสำนักพิมพ์)
*Milly Mall ห้างศพสินค้า (2556; สำนักพิมพ์โซฟา)
*Karma ตัดกรรมต่อตาย (2555; สำนักพิมพ์โซฟา)
*Deal สัญญาหลอนซ่อนมรณะ (2555; สำนักพิมพ์โซฟา)
*Half Night คำสาปสารพัดสัตว์ (3 เล่ม; 2555-2556; สำนักพิมพ์สถาพรบุ๊คส์)
*Undead ศพลวงตาย (2555; สำนักพิมพ์โซฟา)
*บุพเพราชัน (2555; พิมพ์คำสำนักพิมพ์)
*The Insider (4 เล่ม; 2554-2555; สำนักพิมพ์สถาพรบุ๊คส์)
*ผจญภัยใต้สายน้ำ (2554; สำนักพิมพ์ตะวันส่อง)
*Hermes เฮอร์มีส นักสืบแห่งแดนเวทมนตร์ (4 เล่ม; 2553-2554; สำนักพิมพ์สถาพรบุ๊คส์)
*Shadow of Angel เงาเทวทูต (8 เล่ม; 2552-2554; สำนักพิมพ์สยามอินเตอร์บุ๊คส์)
*สัญญารักแห่งปีศาจตนสุดท้าย (2551; สำนักพิมพ์สถาพรบุ๊คส์)
*Nirvana วิกฤตเทวะ(7 เล่ม; 2550-2552; สำนักพิมพ์สยามอินเตอร์บุ๊คส์)
*เงามรณะ (Dead Shadow) (2549; สำนักพิมพ์ดอกหญ้า 2000)
*Pornovel (2548; สำนักพิมพ์ a book)

**ผลงานเรื่องสั้น**
Swap โยกย้าย...ส่ายสะโพกโยกย้ายวิญญาณ (2564; รวมเรื่องสั้น D(I)ELIVERY สั่งเป็นส่งตาย; สำนักพิมพ์โซฟา)
*ผีตลก...คือตัวไหน ? (2564; รวมเรื่องสั้น คน-ผี-พิธี-กรรม; สำนักพิมพ์โซฟา)
*แฟลต 90s (2563; รวมเรื่องสั้น One day หนึ่งวันก่อนฉันตาย (อีกครั้ง); สำนักพิมพ์โซฟา)
*เจ็ดวันหลังใครตาย (2562; รวมเรื่องสั้น 7 วันหลังความตาย; สำนักพิมพ์โซฟา)
*ฉันมองเห็นแสงของเธอ (2561; รวมเรื่องสั้นพบกันวันเงียบเหงา)
*ความเป็นไปได้บนทางคู่ขนาน (2561; วรรณกรรมเรื่องสั้นยอดเยี่ยมสถาบันพระปกเกล้า 2561; สถาบันพระปกเกล้า)
*ลืมตาตื่นอีกครั้ง...ในเวลาอันสมควร (รวมเรื่องสั้น) (2560; แพรวสำนักพิมพ์)
*วัฏจักรไร้สำนึก (รวมเรื่องสั้น) (2557; สำนักพิมพ์มติชน)
*เงาแรกและแสงสุดท้าย (รวมเรื่องสั้น) (2557; สำนักพิมพ์อักขระบันเทิง) 
*ไม่ต้องฉลาดก็ชนะขาดเหนือกว่าใคร (2560; www.thepaperless.co)  
*บทสนทนาบนชั้นหนังสือสูงระดับสายตา (2560; รวมเรื่องสั้น-บทกวีรางวัลเปลื้อง วรรณศรี 2559 ระยะห่างบนโต๊ะกินข้าวของแม่และบทสนทนาบนชั้นหนังสือสูงระดับสายตา; สำนักพิมพ์ศรีปัญญา)  
*ปริศนาต้องห้ามประเทศไฉน (2559; นิตยสาร MAD ABOUT: DON'T)  
*เสี้ยวบันทึกความทรงจำของจักรกลบกพร่องตัวหนึ่ง (2559; รวมเรื่องสั้นจากโครงการประกวดเรื่องสั้นแนววิทยาศาสตร์ครั้งที่ 1 เสี้ยวบทสนทนานิรันดร์; สำนักพิมพ์นานมีบุ๊คส์)  
*ในวันที่ห้องแห่งความลับถูกเปิด (2559; รวมเรื่องสั้น วรรณกรรมรางวัลพานแว่นฟ้าประจำปี 2559 สงบงงในดงงู)  
*กาลมารค (2559; รวมเรื่องสั้น ทศฆาต; สำนักพิมพ์โซฟา) 
*นางไหว้ (2559; รวมเรื่องสั้น 13 หลอน ฆ่า อาฆาต; สำนักพิมพ์โซฟา)  
*รักแท้? vs. ลูกเทพ? (2559; รวมเรื่องสั้น อาถรรพ์ลูกเทพ; สำนักพิมพ์โซฟา)  
*ทางเลือกของแอนดรอยด์ผู้รักความสันโดษและอิสระ (2558; มติชนสุดสัปดาห์ ฉบับวันที่ 22 ตุลาคม)  
*ลืมตาตื่นอีกครั้ง...ในเวลาอันสมควร (2558; รวมเรื่องสั้น จะขอรับผิดทั้งหมดแต่เพียงผู้เดียว; แพรวสำนักพิมพ์)  
*ในวันที่นักการเมืองหายไป (2558; รวมเรื่องสั้น เงื่อน ทะเล และผ้าเปื้อนเลือด; สำนักพิมพ์นานมีบุ๊คส์)  
*เพลย์ลิสต์...บทเพลงสื่อใจ (2558; รวมเรื่องสั้น Short Story part รักครั้งแรก; สำนักพิมพ์ต้นมะนาว)  
*ร้านรับตามหาความจริง (2557; รวมเรื่องสั้น Riva Estella ตลาดนัดดวงดาว:ละครเหล่าวาณิช; สำนักพิมพ์สถาพรบุ๊คส์)  
*ภาพลวงในโลกละครสัตว์ (2556; รวมเรื่องสั้น การยืนยันอีกครั้งหนึ่งของสาวแม่ฮ้างแห่งหมู่บ้านตาเอกทะไม วรรณกรรมการเมืองรางวัลพานแว่นฟ้าครั้งที่ 12) 
*เด็กแว้น (2556; รวมเรื่องสั้น 25 ปีต่อมา; สำนักพิมพ์นานมีบุ๊คส์) 
*หุ่นครูขยับ (2556; รวมเรื่องสั้น ภูเขาตายช้าๆ; สำนักพิมพ์ WAY of BOOK) 
*เมืองอมร 2312 (2555; รวมเรื่องสั้น หมวกที่หายไป รวมวรรณกรรมการเมืองรางวัลพานแว่นฟ้า ครั้งที่ 11) 
*สินเชื่อ (2555; นิตยสารราหูอมจันทร์ ฉบับที่ 12)  
*แผนของแก้มหอม (2555; นิตยสารสกุลไทย ฉบับเดือนสิงหาคม)
*นางงามธรรมชาติ (2555; รวมเรื่องสั้น รหัสลับคอร์รัปชัน เรื่องสั้นจากโครงการเล่าเรื่องโกงเพื่อเท่าทันการโกง; แพรวสำนักพิมพ์)
*โซเชียล เน็ตเวิร์ค (2554; นิตยสาร Happening ฉบับที่ 53)
*นางเอกของผม (2554; เนชั่นสุดสัปดาห์ ฉบับเดือนกรกฎาคม)
*เรื่องสั้นครั้งแรก (2554; หนังสือรักครั้งแรก First Love 2; สำนักพิมพ์สยามอินเตอร์บุ๊คส์)
*เสียงเพรียกจากป่า (2553; รวมเรื่องสั้นรางวัลตะวันส่องอะวอร์ดครั้งที่ 3; สำนักพิมพ์ตะวันส่อง)
*โรงเรียนดีเด่น (2553; นิตยสารช่อการะเกด ฉบับที่ 54)
*ศิลปะตัวจริงศิลปินตัวปลอม (2545; นิตยสาร MONO ฉบับที่ 4)
*ฟ้าหลังฝนที่เปลี่ยน (2544; นิตยสารขวัญเรือน ฉบับที่ 717)

**ผลงานเขียนอื่น ๆ**
โลกสวยงามด้วยสองมือเรา (2552 - สำนักพิมพ์ริช หนังสือแนวบทความจิตวิทยาประยุกต์)
*Good old day (คอลัมน์ในนิตยสารอะเดย์ ฉบับที่ 97 - 102)
*100 สิ่งแนวๆ ที่วัยรุ่นควรทำก่อนตาย (ไม่ทำก็ได้... แต่อายเพื่อน) (2551 - สำนักพิมพ์แมวกวัก หนังสือแนวบทความจิตวิทยาวัยรุ่น)

**รางวัลและกิจกรรมทางวรรณกรรม**
นิยาย ณ ที่ซึ่งความจริงไม่อาจดำรงอยู่ ได้รับรางวัลชมเชย ประเภทนิยาย รางวัลหนังสือดีเด่น ประจำปี พ.ศ. 2562
*เรื่องสั้น ตราบลมหายใจสุดท้าย ได้รับรางวัลรองชนะเลิศอันดับ 1 รางวัล 6 ทศวรรษสมาคมภาษาและหนังสือแห่งประเทศไทย ประจำปี 2561
*นิยาย ณ ที่ซึ่งความจริงไม่อาจดำรงอยู่ เข้ารอบ Long list รางวัล S.E.A. Write Award ประเภทนวนิยาย ประจำปี 2561
*นิยาย ณ ที่ซึ่งความจริงไม่อาจดำรงอยู่ เข้ารอบสุดท้ายการประกวด ARC Award ครั้งที่ 1 ประจำปี 2560
*รวมเรื่องสั้น ลืมตาตื่นอีกครั้ง...ในเวลาอันสมควร ได้รับรางวัลรองชนะเลิศอันดับ 1 รางวัลเซเว่นบุ๊คอวอร์ด ครั้งที่ 15 ประจำปี 2561 (ไม่มีรางวัลชนะเลิศ)
*รวมเรื่องสั้น ลืมตาตื่นอีกครั้ง...ในเวลาอันสมควร ได้รับรางวัลดีเด่น ประเภทรวมเรื่องสั้น รางวัลหนังสือดีเด่น ประจำปี พ.ศ. 2561 จากสำนักงานคณะกรรมการการศึกษาขั้นพื้นฐาน กระทรวงศึกษาธิการ
*เรื่องสั้น ความเป็นไปได้บนทางคู่ขนาน ได้รับคัดเลือกเป็น 1 ใน 20 เรื่องสั้นโครงการวรรณกรรมพลเมืองกำลังไทย ประจำปี 2560- รวมเรื่องสั้น ลืมตาตื่นอีกครั้ง...ในเวลาอันสมควร เข้ารอบ Long list รางวัล S.E.A. Write Award ประเภทเรื่องสั้น ประจำปี 2560
*เรื่องสั้น บทสนทนาบนชั้นหนังสือสูงระดับสายตา ได้รับรางวัลรองชนะเลิศอันดับ 1 การประกวดรางวัลเปลื้อง วรรณศรี ครั้งที่ 2 ประจำปี 2559 (ไม่มีรางวัลชนะเลิศ)
*เรื่องสั้น ทางเลือกของแอนดรอยด์ผู้รักความสันโดษและอิสระ ได้รับรางวัลชมเชย ประเภทเรื่องสั้น จากสมาคมภาษาและหนังสือแห่งประเทศไทย ในพระบรมราชูปถัมภ์ ประจำปี 2559
*เรื่องสั้น เสี้ยวบันทึกความทรงจำของจักรกลบกพร่องตัวหนึ่ง ได้รับรางวัลชนะเลิศ ประกวดเรื่องสั้นแนววิทยาศาสตร์ ครั้งที่ 1 ประจำปี 2559- เรื่องสั้น ในวันที่ห้องแห่งความลับถูกเปิด ได้รับรางวัลการประกวดเรื่องสั้นวรรณกรรมรางวัลพานแว่นฟ้าประจำปี 2559
*นิยาย ประเทศเหนือจริง เข้ารอบสุดท้ายรางวัล S.E.A. Write Award ประเภทนวนิยาย ประจำปี 2558- เรื่องสั้น ลืมตาตื่นอีกครั้ง...ในเวลาอันสมควร เข้ารอบสุดท้ายการประกวดรางวัลนายอินทร์อวอร์ด สาขาเรื่องสั้น ประจำปี 2558
*เรื่องสั้น ในวันที่นักการเมืองหายไป เข้ารอบ 25 เรื่องสุดท้ายการประกวดรางวัลสุภาว์ เทวกุลฯ ครั้งที่ 19 ประจำปี 2558
*นิยาย สานรักสลับกาล ชนะเลิศในโครงการ Good plot Good feeling พลอตเด่นเป็นละคร
*รวมเรื่องสั้น วัฏจักรไร้สำนึก ได้รับรางวัลรองชนะเลิศอันดับ 1 รางวัลเซเว่นบุ๊คอวอร์ด ประจำปี 2557 (ไม่มีรางวัลชนะเลิศ)
*เรื่องสั้น ภาพลวงในโลกละครสัตว์ เข้ารอบ Shortlist 10 เรื่องสุดท้าย รางวัลพานแว่นฟ้าแห่งรัฐสภาไทย ครั้งที่ 12 ประจำปี 2556
*นิยาย Cassette ท่วงทำนองในรอยรัก เข้ารอบสุดท้ายการประกวดรางวัลนายอินทร์อวอร์ด สาขานิยาย ประจำปี 2556 (พิจารณาจัดพิมพ์)
*เรื่องสั้น เด็กแว้น เข้ารอบ 20 เรื่องสุดท้ายการประกวดรางวัลสุภาว์ เทวกุลฯ ประจำปี 2556
*เรื่องสั้น แค่หยิบยื่น เข้ารอบสุดท้ายการประกวดเรื่องสั้นรางวัลวรรณกรรมรามคำแหง ประจำปี 2555
*เรื่องสั้น เมืองอมร 2312 ได้รับรางวัลการประกวดเรื่องสั้นวรรณกรรมการเมืองพานแว่นฟ้าครั้งที่ 11 ประจำปี 2555
*เรื่องสั้น นางงามธรรมชาติ ได้รับเลือกในโครงการเล่าเรื่องโกงเพื่อเท่าทันการโกง โดย สสส. ประจำปี 2555
*นิยาย ฆาตกร เข้ารอบ 3 คนสุดท้ายการประกวดรางวัลนายอินทร์อวอร์ด สาขานิยาย ประจำปี 2554
*ได้รับคัดเลือกเข้าร่วมโครงการบ่มเพาะนักเขียนหน้าใหม่ ครั้งที่ 1 สาขาเรื่องสั้น
*วรรณกรรมเยาวชน การเดินทางจากแดนฝัน เข้ารอบ 7 คนสุดท้ายการประกวดรางวัลนายอินทร์อวอร์ด สาขาวรรณกรรมเยาวชน ประจำปี 2553
*เรื่องสั้น เสียงเพรียกจากป่า ได้รับรางวัลชนะเลิศการประกวดเรื่องสั้นระทึกขวัญ รางวัลตะวันส่องอะวอร์ดครั้งที่ 3 ประจำปี 2553
*วรรณกรรมเยาวชน สายลมหนาวแสงแดดอุ่น เข้ารอบ 7 คนสุดท้ายการประกวดรางวัลนายอินทร์อวอร์ด สาขาวรรณกรรมเยาวชน ประจำปี 2550
*เรื่องสั้น จิตใจในโลกที่เจ็บป่วย เข้ารอบ 30 คนสุดท้ายการประกวดเรื่องสั้นวิทยาศาสตร์เนชั่นอะวอร์ด ประจำปี 2547


**อ้างอิง**
4. บทสัมภาษณ์ พบปะพูดคุย Writer of the Month, "Pongwut นักเขียนอาชีพเจ้าของไอเดียกระฉูดกับผลงานชิ้นที่ 14 ของเขา" เว็บไซด์เด็กดีดอตคอม กรกฎาคม 2552
5. คอลัมน์หนึ่งในใจ Pimkham Mag ฉบับที่ 4 ปักษ์หลัง กันยายน 2552
6. จีรนันท์ ชุ่มเพ็งพันธ์, คอลัมน์ AT HOME เอนหลังนั่งอ่าน นิตยสารเอนเตอร์เทน 

**แหล่งข้อมูลอื่น**
  หนังสือพิมพ์แนวหน้า ข่าวการศึกษา-วัฒนธรรม หนังสือเด่นfix-attempted=yes -  หนังสือพิมพ์แนวหน้า: นิยายแฟนตาซีสำหรับผู้ใหญ่ที่ยังจับกลุ่มให้เยาวชนสนใจfix-attempted=yes -  สถาพรบุ๊คส์: ทำความรู้จักกับ Pongwut นักเขียนเจ้าของผลงานเรื่องเฮอร์มีสfix-attempted=yes -  dek-d: นักเขียนเด่นประจำเดือนกรกฎาคม พ.ศ. 2552
หมวดหมู่:นักเขียนชาวไทย
หมวดหมู่:บุคคลจากกรุงเทพมหานคร‎
หมวดหมู่:นิสิตเก่าคณะพาณิชยศาสตร์และการบัญชี จุฬาลงกรณ์มหาวิทยาลัย
หมวดหมู่:บุคคลจากโรงเรียนสวนกุหลาบวิทยาลัย